
	DATA
	PATEIKIAMOS INFORMACIJOS APIBENDRINIMAS
	INFORMACIJOS ŠALTINIS
	PASTABOS

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	2026-07-15
	Minėdama ketvirtąsias veiklos metines, „Shirak Avia“ nuo 2026 m. lapkričio 10 d. pradės vykdyti tiesioginius skrydžius iš Jerevano į Balį, Tailandą ir Maldyvus.

	https://arka.am/en/news/economy/shirak-avia-launches-direct-flights-from-yerevan-to-bali-thailand-and-the-maldives/

	

	2026-07-16
	Armėnija 2026 m. pirmąjį pusmetį užfiksavo rekordinį turistų skaičių – šalyje apsilankė 1,042 mln. užsienio turistų, o iki metų pabaigos tikimasi pasiekti 2,2 mln. lankytojų ribą. Palyginti su tuo pačiu laikotarpiu pernai, užsienio turistų srautas išaugo 14,8 proc.

	https://armenpress.am/en/article/1255729

	

	2026-07-21
	Nuo 2026 m. liepos 21 d. oro bendrovė „China Southern Airlines“ padvigubino skrydžių maršrutu Urumčis–Jerevanas skaičių – vietoje trijų dabar vykdomi šeši skrydžiai per savaitę.

	https://armenpress.am/en/article/1256022

	

	2026-07-22
	Oro bendrovė „FLYONE ARMENIA“ nuo šių metų rugpjūčio 22 d. pradės reguliarius skrydžius tarp Armėnijos sostinės Jerevano ir Tadžikistano sostinės Dušanbės. Skrydžiai maršrutu Jerevanas–Dušanbė–Jerevanas bus vykdomi du kartus per savaitę.

	https://news.am/en/news/1051094

	

	
	
	
	

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	2026-07-16
	2026 m. liepos 16 d. Armėnijos Vyriausybė pritarė sprendimui įsigyti iš bendrovės „Firebird AI“ aukštos našumo skaičiavimo išteklių už 25 mln. USD. Pagrindinis investicinės programos tikslas – Armėnijoje sukurti galingiausią regione duomenų centrą, kuris specializuotųsi dirbtinio intelekto sprendimuose ir didelio našumo skaičiavimuose. Projektas bus įgyvendinamas Kotajko (Kotayk) provincijoje. Kitu Vyriausybės sprendimu „Firebird AI“ buvo atleista nuo 2,9 mlrd. AMD (apie 7 mln. eurų) muitų mokėjimo.
	https://news.am/en/news/1050130

	

	Lietuvos ekonominiam saugumui aktuali informacija

	
	
	
	

	Bendra akreditacijos valstybių ekonominė informacija

	2026-07-01
	Kaip pranešė Turkijos žiniasklaida, Armėnijos gamintojų ir verslininkų sąjungos (Union of Manufacturers and Businessmen of Armenia, UMBA) delegacija apsilankė Turkijos Vano prekybos ir pramonės rūmuose. Vykdant programą „Support to Armenia–Türkiye Normalization: Enhancing Cross-border Linkages“, Armėnijos delegacija susitiko su Vano prekybos ir pramonės rūmų valdyba, pirmininku ir nariais.

	https://news.am/en/news/1047123

	

	2026-07-01
	Armėnijos Respublikos viešųjų paslaugų reguliavimo komisija pranešė, kad Armėnijos gyventojams taikomi gamtinių dujų tarifai išliks nepakitę.
	https://arka.am/en/news/economy/gas-tariffs-for-armenian-residents-will-remain-unchanged-psrc/
	

	2026-07-01
	Taline, Estijoje, liepos 3-4 d. rengiama paroda „Made in Armenia Expo“, kurioje apie 50 Armėnijos gamintojų pristatys maisto produktus, gėrimus, tekstilę, odos gaminius ir rankdarbius.
	https://armenpress.am/en/article/1254410

	

	2026-07-01
	 „Emarat Petroleum Company PJSC“ („Emarat“), JAE naftos ir dujų pramonės pionierė, išplėtė savo tarptautinę veiklą, atidarydama pirmąją savo prekės ženklo degalinę Jerevane.

	https://armenpress.am/en/article/1254506

	

	2026-07-01
	Jerevano savivaldybė gaus 650 mln. USD finansavimą trims svarbiems infrastruktūros projektams: Ajapnyako metro stoties statybai, Jerevano metro modernizavimui ir elektrinių autobusų įsigijimui.

	https://arka.am/en/news/economy/yerevan-municipality-to-receive-650-million-from-government-for-metro-sports-and-concert-complex-and/
	

	2026-07-02
	Eurazijos plėtros bankas (EDB) suteiks finansavimą Zangezuro vario ir molibdeno kombinato (ZCMC) plėtros programai.

	https://armenpress.am/en/article/1254620

	

	2026-07-03
	Armėnijos Nacionalinė Asamblėja galutinai priėmė Mokesčių kodekso pakeitimus, nustatančius naujus akcizų tarifus 2027-2029 m. Nauji tarifai įsigalios nuo 2027 m. vasario 1 d. ir bus taikomi atsižvelgiant į infliaciją bei EAES susitarimus.
	https://arka.am/en/news/economy/excise-taxes-on-alcohol-cigarettes-and-vapes-will-increase-in-armenia-starting-in-february-2027/
	

	2026-07-06
	Statistikos komiteto duomenimis, 2026 m. birželį, palyginti su 2025 m. birželiu, infliacija Armėnijoje siekė 5,1 proc., o palyginti su tų pačių metų geguže – fiksuota 0,5 proc. defliacija. 
	https://arka.am/en/news/economy/in-armenia-12-month-inflation-was-5-1-in-june-with-a-0-5-deflation-recorded-for-the-month/
	

	206-07-06
	Remiantis Statistikos komiteto duomenimis, 2026 m. birželio mėn. maisto produktų ir nealkoholinių gėrimų kainos, palyginti su 2025 m. birželio mėn., padidėjo 8,6 %, o palyginti su šių metų gegužės mėn., sumažėjo 1,5 %.

	https://arka.am/en/news/economy/food-prices-in-armenia-increased-by-8-6-year-on-year-in-june-and-decreased-by-1-5-month-on-month/

	

	2026-07-06
	Remiantis Armėnijos statistikos komiteto duomenimis, 2026 m. birželį, palyginti su 2025 m. birželiu, benzino kainos Armėnijoje padidėjo 10,4 proc., o dyzelino kainos – 19 proc.
	https://arka.am/en/news/economy/gasoline-prices-in-armenia-increased-by-10-4-in-june-while-diesel-fuel-prices-increased-by-19/
	

	2026-07-06
	Statistikos komiteto duomenys atskleidė, kad Armėnijoje 2026 m. sausio–gegužės mėnesiais, palyginti su 2025 m. tuo pačiu laikotarpiu, gimstamumas sumažėjo 2,7 proc., o mirtingumas – 6,3 proc. 
	https://arka.am/en/news/economy/in-armenia-over-the-first-5-months-of-2026-the-birth-rate-decreased-by-2-7-mortality-by-6-3/

	

	2026-07-07
	Armėnijos pramonės produkcijos apimtys 2026 m. sausio–gegužės mėnesiais siekė 1 265 799,5 mln. AMD – tai 12,2 proc. daugiau nei 2025 m. sausio–gegužės mėnesiais. 
	https://arka.am/en/news/economy/industrial-output-in-armenia-increased-by-12-2-in-january-may-2026-reaching-1-27-trillion-drams/

	

	2026-07-07
	Remiantis Statistikos komiteto paskelbtais duomenimis, 2026 m. sausio–gegužės mėn. apdirbamosios gamybos produkcijos apimtis sudarė 784 112,3 mln. AMD – tai 8,6 proc. daugiau nei 2025 m. sausio–gegužės mėn.
	https://arka.am/en/news/economy/manufacturing-production-in-armenia-increased-by-8-6-to-amd-784-1-billion-in-january-may-2026/

	

	2026-07-07
	Armėnijoje vario koncentrato gamyba 2026 m. sausio–gegužės mėnesiais, palyginti su 2025 m. tuo pačiu laikotarpiu, išaugo 34,7 proc. – iki 139 642,6 tonos. Tuo tarpu molibdeno koncentrato gamyba padidėjo 29,2 proc. (iki 7 450,8 tonos), o cinko koncentrato gamyba išaugo 10,6 proc. (iki 5 430,0 tonų).

	https://arka.am/en/news/economy/in-armenia-copper-molybdenum-and-zinc-concentrate-production-increased-in-january-may-2026/

	

	2026-07-08
	Anot Statistikos komiteto, 2026 m. sausio–gegužės mėnesiais Armėnija pagamino 4 380,9 mln. kWh elektros energijos – tai 9,7 proc. daugiau nei 2025 m. tuo pačiu laikotarpiu. 

	https://arka.am/en/news/economy/electricity-generation-in-armenia-increased-by-9-7-from-january-to-may-reaching-4-4-billion-kwh/
	

	2026-07-08
	Statybos darbų apimtis Armėnijoje 2026 m. sausio–gegužės mėnesiais dabartinėmis kainomis sudarė 207 336,6 mln. AMD – tai 24,1 proc. daugiau nei 2025 m. sausio–gegužės mėnesiais. 
	https://arka.am/en/news/economy/volume-of-construction-in-armenia-for-5-months-of-2026-increased-by-24-1-to-207-3-billion-drams/

	

	2026-07-11
	„Starlink“ perdavė Armėnijai dar 56 įrenginius, kad padėtų šaliai pasirengti galimoms būsimoms ekstremaliosioms situacijoms ir sustiprintų interneto ryšio atsparumą. 

	https://armenpress.am/en/article/1255331

	

	2026-07-13
	Tarptautinė kredito reitingų agentūra „Fitch Ratings“ patvirtino Armėnijos ilgalaikį įsipareigojimų užsienio valiuta reitingą BB- ir išlaikė teigiamą perspektyvą. Agentūra pabrėžė stabilią šalies makroekonominę politiką, spartų ekonomikos augimą ir didėjančias pajamas vienam gyventojui.

	https://armenpress.am/en/article/1255438

	

	2026-07-13
	Tarptautinė reitingų agentūra „Fitch Ratings“ prognozuoja, kad Armėnijos ekonomikos augimas 2026 m. sulėtės iki 5,2 proc., palyginti su 7,1 proc. 2025 m., tačiau išliks gerokai aukštesnis už vidutinį 2,9 proc. augimą BB reitingo šalyse. 

	https://arka.am/en/news/economy/fitch-expects-armenia-s-economic-growth-to-slow-to-5-2-in-2026/

	

	2026-07-13
	rusijos bankas VTB užbaigė Armėnijos antros pagal dydį kasybos bendrovės „Teghut“ pardavimą Armėnijoje registruotai įmonei „Kuprar RA“. Bendrovę iš pradžių įsteigė buvęs Armėnijos Vyriausybės pareigūnas S. Virabyanas, tačiau jis teigia ją jau perleidęs kitam, neįvardytam verslininkui.

	https://www.azatutyun.am/a/33802694.html

	

	2026-07-16
	Armėnijos Vyriausybė 65,2 mln. AMD (apie 157 tūkst. eurų) padidino subsidiją bendrovei „South Caucasus Railway“, kad iš dalies kompensuotų keleivių vežimo nuostolius. Papildomos lėšos skirtos padengti susidariusį įsiskolinimą už 2025 m. Pagal koncesijos sutartį valstybė nuo 2016 m. iki 2038 m. kompensuoja 30 proc. suderintų keleivių vežimo nuostolių.

	https://arka.am/en/news/politics/armenian-government-increased-the-subsidy-to-south-caucasus-railway-by-65-2-million-drams-to-compens/

	

	2026-07-16
	Armėnijos vyriausybė patvirtino įmonių registravimo ES prekybos kontrolės ir ekspertinės paramos sistemoje bei registracijos nutraukimo tvarką, taip pat tvarką, pagal kurią išduodami veterinariniai ir sanitariniai sertifikatai žuvies bei žuvininkystės produktų eksportui iš Armėnijos į ES šalis.
	https://arka.am/en/news/economy/armenia-approved-the-procedure-for-exporting-fish-and-fishery-products-to-the-eu/

	

	2026-07-17
	Pasaulio bankas perspėjo, kad rusijos taikomi apribojimai Armėnijos žemės ūkio ir maisto produktų eksportui gali neigiamai paveikti šalies ekonomikos augimą, kainų lygį ir socialines sąlygas, jei jie bus tęsiami ar plečiami.

	https://arka.am/en/news/economy/world-bank-warns-of-risks-to-armenia-s-economic-growth-prices-and-social-sphere-due-to-russian-restr/

	

	2026-07-17
	Remiantis Pasaulio banko duomenimis, gegužę Armėnijos prekybos deficitas ir toliau didėjo.

	https://arka.am/en/news/economy/world-bank-noted-a-continued-worsening-of-armenia-s-trade-deficit-in-may/

	

	2026-07-20
	Pranešama, kad 2026 m. sausio–gegužės mėn. krovinių ir keleivių vežimo apimtys EAES augo, palyginti su tuo pačiu laikotarpiu pernai. Armėnijoje krovinių vežimas padidėjo 12,6 proc. Per tą patį laikotarpį bendras keleivių srautas visoje EAES padidėjo 0,8 %., o Armėnijoje išaugo 6,1 proc.

	https://panarmenian.net/m/eng/news/335192

	

	2026-07-21
	Pasaulio banko duomenimis Armėnijos valstybės biudžeto perteklius 2026 m. sausio–gegužės mėnesiais sudarė 0,8 proc. prognozuojamo metinio BVP, tuo tarpu visiems metams buvo planuojamas maždaug 4,3 proc. BVP deficitas.

	https://arka.am/en/news/economy/armenia-s-five-month-budget-surplus-amounted-to-0-8-of-gdp-wb/

	

	2026-07-21
	Ekonomikos ministras G. Papoyanas pranešė, kad 2026 m. birželio 1 d. – liepos 19 d. laikotarpiu Armėnija eksportavo 7 654 tonas abrikosų (daugiau nei 380 didelių sunkvežimių). 

	https://arka.am/en/news/economy/more-than-7-600-tons-of-apricots-have-been-exported-from-armenia-since-the-beginning-of-june-papoyan/
	

	2026-07-22
	07.22 Anot ekonomikos ministro G. Papoyano, 2026 m. birželį šalyje buvo užregistruotos 829 748 darbo vietos. Palyginti su 2017 m. birželiu, kai darbo vietų skaičius siekė 527 770, jų padaugėjo 301 978. 

	https://www.1lurer.am/en/2026/07/22/Number-of-jobs-increased-by-301-978-compared-to-June-2017-Gevorg-Papoyan/1548943
	

	2026-07-23
	Vyriausybė patvirtino naujus reikalavimus krovininio transporto judėjimui pasienio kontrolės punktuose. Sprendimu nustatytos taisyklės automobilių stovėjimo aikštelių organizatoriams, eilių registravimo paslaugos maksimali kaina bei tvarka, kaip subjektus, organizuojančius stovėjimo aikšteles, prijungti prie eilių valdymo sistemos.
	https://news.am/en/news/1051297

	

	2026-07-24
	Armėnijos finansų ministerijos duomenimis, 2026 m. pirmąjį pusmetį valstybės biudžeto pajamos siekė 1,643 trln. AMD (apie 3,96 mlrd. EUR) ir sudarė 106 proc. patikslinto pusmečio plano. Palyginti su tuo pačiu 2025 m. laikotarpiu, pajamos padidėjo 14,7 proc., arba 210,1 mlrd. AMD (apie 507 mln. EUR).
	https://news.am/en/news/1051473

	

	2026-07-24
	Armėnijos Maisto saugos inspekcija atmetė rusijos federalinės veterinarinės ir fitosanitarinės priežiūros tarnybos („Rosselkhoznadzor“) kaltinimus, kad į rusiją eksportuojami pieno produktai buvo gaminami naudojant sergančių gyvulių pieną. 
	https://armenpress.am/en/article/1256394

	„Rosselkhoznadzor“ paskelbė nuo liepos 27 d. ribosianti Armėnijos pieno produktų importą, teigdama, kad patikrinimų metu keliose Armėnijos pieno perdirbimo įmonėse buvo nustatyta tokių pažeidimų. Atsakydama į šiuos kaltinimus, Armėnijos Maisto saugos inspekcija pabrėžė reguliariai vykdanti visų šalies pieno produktų gamintojų kontrolę ir nurodė, kad nustačius neatitikimų įmonių veikla stabdoma iki pažeidimų pašalinimo, o nesaugūs produktai išimami iš rinkos bei sunaikinami.

	2026-07-25
	Armėnijos ekonomikos ministras G. Papoyanas pranešė, kad 2026 m. sausio–birželio laikotarpiu išaugo šalies eksportas į kelias užsienio rinkas: eksportas į Kiniją padidėjo 83,4 %, į Indiją – 81,3 %, o į ES – 80 %, palyginti su tuo pačiu laikotarpiu praėjusiais metais.

	https://armenpress.am/en/article/1256439v

	

	2026-07-27
	2026 m. pirmąjį pusmetį 1000 didžiausių Armėnijos mokesčių mokėtojų į valstybės biudžetą sumokėjo daugiau kaip 1,109 trln. AMD (apie 2,66 mlrd. eurų) mokesčių ir muitų, tai yra 12,6 % daugiau nei tuo pačiu laikotarpiu 2025 m. Tarp didžiausių mokėtojų pateko Zangezūro vario ir molibdeno kombinatas, „Mobile Center Art“, „Ardshinbank“, „Gazprom Armenia“ ir kt.

	https://arka.am/en/news/economy/armenia-s-1-000-largest-taxpayers-transferred-over-1-1-trillion-drams-to-the-budget-in-january-june/

	

	2026-07-27
	Remiantis preliminariais duomenimis, 2026 m. sausio–birželio mėnesiais vartotojų kainos Armėnijoje, palyginti su 2025 m. tuo pačiu laikotarpiu, padidėjo 4,6 proc. 
	https://arka.am/en/news/economy/consumer-prices-in-armenia-increased-by-4-6-in-january-june/

	

	2026-07-27
	2026 m. sausio–birželio mėnesiais Armėnijoje pagaminta 4 657,5 mln. kWh elektros energijos. Tai yra 7,7 proc. daugiau nei tuo pačiu 2025 m. laikotarpiu.
	https://arka.am/en/news/economy/electricity-generation-in-armenia-increased-by-7-7-in-the-first-six-months-of-2026/

	

	2026-07-29
	Tarptautinė reitingų agentūra „Moody's“ pakeitė Armėnijos valstybės kredito reitingo perspektyvą iš stabilios į teigiamą, kartu patvirtindama ilgalaikį šalies kredito reitingą Ba3. Agentūra sprendimą grindė sumažėjusia geopolitine rizika, gerėjančiais santykiais su Azerbaidžanu ir Turkija, glaudesniu bendradarbiavimu su JAV ir ES bei išliekančiu vidaus politiniu stabilumu.
	https://www.panarmenian.net/eng/news/335459/

	

	2026-07-30
	Armėnijos Vyriausybė nusprendė iki 2026 m. rugpjūčio pratęsti eksporto kompensavimo programą, skirtą tam tikrai šiltnamiuose auginamai produkcijai.

	https://armenpress.am/en/article/1256816

	

	2026-07-30
	Armėnijos Vyriausybė patvirtino valstybės paramos priemonę žuvininkystės ūkiams, veikiantiems Ararato ir Armaviro regiuonuose. Programa skirta 135 komerciniams ūkiams.

	https://armenpress.am/en/article/1256760

	

	Kita ekonominiam bendradarbiavimui aktuali informacija

